1848-ban a magyarországi hadjáratban a császári II. hadtest parancsnoka. Január 7-én Windisch-Grätz őt küldte Görgey feldunai hadtestének üldözésére, ő azonban csapatai fáradtságára hivatkozott, így másnap visszahívták, és Görgey üldözését csak a Csorich hadosztálya folytatta. Hadteste élén jól megállta a helyét Kápolnánál. Március 1-jén Egerfarmosnál megverte Klapka I. hadtestének utóvédjét. Ezután Verona parancsnokává nevezték ki 1849 júliusában. Ezt súlyos kudarcként élte meg, és rövidesen öngyilkosságot követett el.